Diari Oficial de la Generalitat Valenciana


Sumari del DOGV 9033, del 03-03-2021 (2021/1463)

Notificació de la sentència dictada en el procediment de guarda i custòdia número 62/2020.
------------------------------------------------------------------------------------------

### Dades del document

Número de DOGV
:   9033

Data del DOGV
:   03-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/1463


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de guarda i custòdia número 62/2020. [2021/1463]  
De: José Alberto Córdoba.  
Procuradora: Eva María Badias Bastida.  
Contra: Silvia Dona Goytia Muñoz.  
En el procediment de guàrdia i custòdia 62/20, seguit a instàncies de José Alberto Córdoba, contra Silvia Dona Goytia Muñoz, en el qual ha sigut magistrat jutge Jose María Cutillas Torns i lletrada de l'Administració de justícia Vicenta María Casañ Arándiga, s'ha dictat, el dia 10/2/21, la sentència que té la dispositiva que, literalment, és com segueix:  
  
«Dispositiva  
Estime substancialment la demanda plantejada per José Alberto Córdoba, representat per la procuradora dels tribunals Eva María Badias Bastida i assistit pel lletrat Jorge Mollá Alcover, contra Silvia Dona Goytia Muñoz, declarada en rebel·lia per la seua incompareixença en aquestes actuacions, en les quals ha sigut part el Ministeri Fiscal, sobre guarda, custòdia i aliments de fill menor, i ordene les mesures definitives següents derivades del cessament de la convivència entre les parts:  
  
- La guarda i custòdia dels fills menors d'edat, \*\*\* i \*\*\* (nascuts el 27.10.2006 i el 07.11.2010, respectivament), s'atorga al pare, José Alberto Córdoba. La pàtria potestat serà compartida entre tots dos progenitors; però, atés que la demandada resideix a Londres i se'n desconeix el domicili, s'atribueix l'exercici exclusiu de la pàtria potestat al pare.  
- Es fixa un règim de visites i vacances absolutament flexible i molt ampli. A aquest efecte, haurà de preavisar-se el progenitor custodi amb un mes d'antelació.  
- Pensió d'aliments de 180 euros mensuals per a cada fill, en total, 360 euros mensuals, pagadors dins dels cinc primers dies de cada mes en el compte bancari que la progenitora designe a aquest efecte i actualitzables anualment d'acord amb l'IPC.  
- Les despeses extraordinàries necessàries dels menors, com ara les mèdiques o farmacèutiques no cobertes per la Seguretat Social o assegurança privada, d'ortodòncia, d'ortopèdia, òptiques, psicològiques, etc. han d'abonar-les a mitges tots dos progenitors.  
Tot això, sense fer una condemna especial a les costes d'aquest procediment.  
Aquesta és la meua sentència que, de conformitat amb el que es disposa en els articles 265 i 266 de la Llei orgànica del Poder Judicial, s'anotarà en el llibre corresponent, se n'expedirà una testimoniança a les actuacions originals i es notificarà a les parts, a les quals se'ls farà saber que, en contra, hi poden interposar en aquest jutjat un recurs d'apel·lació, dins del termini de 20 dies des que es notifique, amb la constitució prèvia d'un depòsit de 50 euros en el compte de depòsits i consignacions d'aquest jutjat en l'entitat Banco Santander, SA (disposició addicional 15a de l'LO 1/2009).   
Ho pronuncie, mane i signe.»  
  
I, atés que es desconeix el parador de Silvia Dona Goytia Muñoz, expedisc aquest edicte perquè li valga de notificació en deguda forma mitjançant la publicació en el Diari Oficial de la Generalitat Valenciana.  
  
València, 16 de febrer de 2021.- La lletrada de l'Administració de justícia: Vicenta María Casañ Arándiga.